JKW-KABUM-08-NYA-011-002-wylie
!_thugs rje chen po'i dmar khrid dpal mo lugs kyi nyams len snying por dril ba zung 'jug myur lam bzhugs so/__/oM swa sti sid+d+hi/__'phags mchog snying rje'i zla ba ni/__/dad brgya'i gtsug gis rtag mchod nas/__gang de'i rnal 'byor grub pa'i phul/__/dpal mo'i bzhed gzhung snying po 'bri/__/'di la gnyis/__thun dngos la ji ltar bya ba'i tshul dang /__thun mtshams su ji ltar bya ba'i tshul lo/__/dang po la gsum/__sngon 'gro/__dngos gzhi/__rjes so/__/dang po ni/__mdun gyi nam mkhar skyabs yul gsal btab ste/__sangs rgyas chos tshogs sogs skyabs sems dang /__spro na/__'phags pa spyan ras gzigs dbang dang /__/phyogs bcu dus gsum bzhugs pa yi/__/sogs yan lag bdun pa dang /__sems can thams cad bde ba dang sogs tshad med bzhi bsgom/__dngos gzhi la gnyis/__bskyed rim dang /__rdzogs rim mo/__/dang po ni/__rang tha mal du gnas pa'i snying gar a dkar po 'od zer 'bar ba/__de las 'od zer 'phros/__khams gsum snod bcud thams cad 'od du zhu nas rang la thim/__gzung bya'i yul dang bral ba'i rang rig pa'i ngo bo pad zla'i gdan la sa bon hrIHdkar po las pad+ma hrIHsa mtshan pa/__de yongs su gyur pa las rang nyid skad cig gis 'phags pa thugs rje chen po sku mdog dkar po zhal gcig phyag bzhi pa/__phyag dang po gnyis thugs kar thal mo sbyar ba/__g.yas 'og mas mu tig dkar po'i phreng ba dang /__g.yon 'og mas gser gyi pad+ma yu ba dang bcas pa bsnams pa/__dar dang rin po che'i rgyan sna tshogs pas brgyan cing /__ri dwags kr-iSh+Na sA ra'i pags pas nu ma g.yon pa bkab pa/__zhabs rdo rje'i skyil mo krung gis bzhugs pa'i dpral bar oM/__mgrin par AH__thugs kar hU~M/__thugs ka'i dbus su zla ba la hrIHdkar pos mtshan pa las 'od zer 'phros pas rang 'dra ba'i ye shes sems dpa' mdun gyi nam mkhar oM badz+ra sa mA dzaH__dzaHhU~M ba~M hoH__gnyis su med par thim/__spyi bor rigs kyi bdag po bla ma 'od dpag med pas brgyan par gyur/__ces brjod cing bsams la lhar snang sgyu ma lta bu la sems gzung /__des skyo na bzlas pa bya ba ni/__thugs ka'i hrIHyig gi mthar sngags kyi phreng bas bskor ba las thugs rje chen po'i sku dang 'od zer gyi tshogs bsam gyis mi khyab pa 'phros/__sems can thams cad kyi sdig sgrib sbyangs nas thugs rje chen po'i go 'phang la bkod/__tshur 'dus hrIHla thim pas rgyud byin gyis brlabs par gyur/__ces dmigs la/__oM ma Ni pad+me hU~M/__zhes ci nus bzla/__sems can thams cad sdug bsngal gsum gyis mnar ba la shas mi bzod pa'i snying rje chen po drag tu bskyed cing /__skabs su nga'i ma zhes ngag tu'ang brjod la snying rje'i rtsal sbyang ngo /__/gnyis pa rdzogs rim ni/__de'i ngang du blo lhod kyis klod la/__skye 'gag gnas gsum gyi spros pa dang bral ba'i gnas lugs ma bcos pa'i dbyings su mnyam par gzhag__/gsum pa rjes ni/__thun las sdang ba na/__dge ba 'di yis myur du bdag__/spyan ras gzigs dbang 'grub gyur nas/_/'gro ba gcig kyang ma lus pa/__/de yi sa la 'god par shog__/ces sogs bsngo smon gyis mtshams sbyar te spyod lam la 'jug__/gnyis pa thun mtshams su ji ltar bya ba'i tshul ni/__zas za ba/__gos gyon pa/__stan la 'dug pa/__nyal ba dang ldang ba sogs kyi gnas skabs thams cad du byang chub kyi sems gnyis dang ma bral ba la bslab/__tshe 'dir 'bras bu mngon du ma gyur na/__'chi khar 'tshang rgya ba 'pho ba'i rnal 'byor ni/__snod bcud thams cad 'od du zhu nas rang la thim/__rang rig pa'i ngo bo a dkar po la thim/__ngag hu a a zhes brjod pa'i mthar a de'ang nam mkha'i mtha' yal ba ltar bsams la dbyings rig bsre/__'pho ba ma thebs par bar do 'char na/__snang grags rtog gsum 'phags pa thugs rje chen po'i gsang ba gsum gyi ngo bor shes par byas la mnyam par bzhag pas lam gyi 'phro mthud de grol ba thob par 'gyur ba ni nges pa'o/__/'jaXm dbyangaXs la sogs phyogs bcu yi/__/sras bcas rgyal ba'i mkhyenaX brtseX'i dngos/__/'phags mchog snying rje'i gter chen gyi/__/rnal 'byor zab mo 'jug bde'i phul//__//thugs rje chen po'i dmar khrid dpal mo lugs kyi nyams len snying por dril ba'i le'u tshan no//__//